DOD ร่วง 6% นิวโลว์รอบ 12 เดือน ผิดหวังงบปี 64 กำไรวูบ 64%
DOD ร่วง 6% นิวโลว์รอบ 12 เดือน ผิดหวังงบปี 64 กำไรวูบ 64% โดยปิดภาคเช้าราคาอยู่ที่ระดับ 9.95 บาท ลบ 0.65 บาท
DOD ร่วง 6% นิวโลว์รอบ 12 เดือน ผิดหวังงบปี 64 กำไรวูบ 64% โดยปิดภาคเช้าราคาอยู่ที่ระดับ 9.95 บาท ลบ 0.65 บาท
25 ก.พ. 2565

ผู้สื่อข่าวรายงานว่า วันนี้(25 ก.พ.65) ราคาหุ้นบริษัท ดีโอดี ไบโอเทค จำกัด (มหาชน) หรือ DOD ปิดตลาดภาคเช้าอยู่ที่ระดับ 9.95 บาท ลบ 0.65 บาท หรือลดลง 6.13% ด้วยมูลค่าซื้อขาย 43.81 ล้านบาท โดยราคาหุ้นปรับตัวลงแรงในรอบ  1 ปี โดยเทียบจากราคาหุ้นยืนที่ระดับ 9.70 บาท เมื่อวันที่ 27 ม.ค.2564

โดย DOD รายงานผลการดำเนินงานงวดปี 2564 สิ้นสุดวันที่ 31 ธ.ค.2564 มีกำไรสุทธิ 49.79 ล้านบาท ลดลง 64% จากช่วงเดียวกันของปีก่อนอยู่ที่ 141.24 ล้านบาท เนื่องจากบริษัทมีรายได้จากการขายในปี 2564 จำนวน 1,015.32 ล้านบาท ลดลง 62.01ล้านบาท หรือร้อยละ 5.76 เทียบกับช่วงเดียวกันของปี 2563เนื่องจากการแพร่ระบาดของโรคระบาดไวรัสโคโรนา 2019 (COVID-19) ระลอกใหม่

นอกจากนี้บริษัทมีค่าใช้จ่ายในการขายและจัดจำหน่ายในปี 2564 จำนวน 18.68 ล้านบาท เพิ่มขึ้น 3.89 ล้านบาท สาเหตุหลักมาจากการจัดทำสื่อในการส่งเสริมภาพลักษณ์ของบริษัท
ขณะที่บริษัทมีค่าใช้จ่ายในการบริหารในปี 2564 จำนวน 108.16 ล้านบาท เพิ่มขึ้น 16.24ล้านบาท คิดเป็นร้อยละ 17.67 สาเหตุหลักมาจากค่าใช้จ่ายที่เกี่ยวกับการตรวจและป้องกันการแพร่ระบาดของโรคระบาดไวรัสโคโรนา 2019 (COVID-19) ในองค์กร และค่าใช้จ่ายในการสนับสนุนหน่วยงานภาครัฐในการวิจัยและพัฒนาเกี่ยวกับกัญชง